01999D0723(02) — FI — 26.10.2004 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B EUROOPAN UNIONIN NEUVOSTON SEKÄ ISLANNIN TASAVALLAN JA NORJAN KUNINGASKUNNAN VÄLISELLÄ SOPIMUKSELLA VIIMEKSI MAINITTUJEN OSALLISTUMISESTA SCHENGENIN SÄÄNNÖSTÖN TÄYTÄNTÖÖNPANOON, SOVELTAMISEEN JA KEHITTÄMISEEN PERUSTETUN EU/ISLANTI JA NORJA-SEKAKOMITEAN PÄÄTÖS N:o 1/1999, tehty 29 päivänä kesäkuuta 1999, työjärjestyksensä hyväksymisestä (1999/C 211/02) (EUVL C 211 23.7.1999, s. 9)

Muutettu:









▼B

EUROOPAN UNIONIN NEUVOSTON SEKÄ ISLANNIN TASAVALLAN JA NORJAN KUNINGASKUNNAN VÄLISELLÄ SOPIMUKSELLA VIIMEKSI MAINITTUJEN OSALLISTUMISESTA SCHENGENIN SÄÄNNÖSTÖN TÄYTÄNTÖÖNPANOON, SOVELTAMISEEN JA KEHITTÄMISEEN PERUSTETUN EU/ISLANTI JA NORJA-SEKAKOMITEAN PÄÄTÖS N:o 1/1999,

tehty 29 päivänä kesäkuuta 1999,

työjärjestyksensä hyväksymisestä

(1999/C 211/02)







SEKAKOMITEA, joka ottaa huomioon Euroopan unionin neuvoston sekä Islannin tasavallan ja Norjan kuningaskunnan välisen sopimuksen kyseisten valtioiden osallistumisesta Schengenin säännöstön täytäntöönpanoon, soveltamiseen ja kehittämiseen (jäljempänä ”sopimus”) sekä erityisesti sen 3 artiklan 2 kohdan, ON PÄÄTTÄNYT SEURAAVAA:







1 artikla

Sekakomitea koostuu Islannin tasavallan, jäljempänä ”Islanti”, ja Norjan kuningaskunnan, jäljempänä ”Norja”, hallitusten Euroopan unionin neuvoston (jäljempänä ”neuvosto”) jäsenten sekä Euroopan yhteisöjen komission, jäljempänä ”komissio”, edustajista.

Komitean puheenjohtajana toimii

— asiantuntijoiden tasolla: valtuuskunta, joka edustaa neuvoston puheenjohtajavaltiota,

— korkeiden virkamiesten ja ministerien tasolla: ensimmäisellä vuosipuoliskolla valtuuskunta, joka edustaa neuvoston puheenjohtajavaltiota, toisella vuosipuoliskolla vuorotellen Islannin hallitusta edustava valtuuskunta ja Norjan hallitusta edustava valtuuskunta.

Neuvoston puhenjohtajavaltiota edustava valtuuskunta voi luovuttaa sekakomitean puheenjohtajuuden neuvoston seuraavan puheenjohtajavaltion valtuuskunnalle.

▼M1

Islannin ja Norjan hallituksia edustavat valtuuskunnat voivat luovuttaa korkeiden virkamiesten ja ministerien tasolla kokoontuvan sekakomitean puheenjohtajuuden toiselle valtuuskunnalle, joka on valmis hoitamaan kyseistä tehtävää.

▼B

2 artikla

Sekakomitea kokoontuu neuvoston päärakennuksessa Brysselissä.

Silloin, kun neuvosto pitää istuntonsa työjärjestyksensä mukaisesti muulla paikkakunnalla, myös sekakomitea kokoontuu siellä ministeritasolla.

Sekakomitea voi poikkeuksellisissa olosuhteissa ja asianmukaisesti perustelluista syistä päättää yksimielisesti kokouksen pitämisestä muussa paikassa.

3 artikla

Sekakomitean kokoukset eivät ole julkisia, ellei sekakomitea yksimielisesti päätä toisin.

4 artikla

Sekakomitea kokoontuu asiaankuuluvalla tasolla puheenjohtajansa kutsusta joko tämän aloitteesta tai jonkin jäsenensä pyynnöstä.

Sekakomitean ministeritason kokoukset kutsutaan tavallisesti koolle samaksi päiväksi, jona neuvosto käsittelee istunnossaan sopimuksen 1 artiklan alaan kuuluvia asioita.

5 artikla

Sekakomitea koostuu ministeritasolla Islannin ja Norjan edustajista sekä neuvoston jäsenten ministeritason edustajista, joilla on valtuudet antaa sitoumuksia hallitustensa puolesta, ja yhdestä komission jäsenestä.

▼M1

Sekakomitea on päätösvaltainen, jos siinä on läsnä vähintään puolet neuvoston jäsenistä, Islannin ministeritason valtuuskunta ja Norjan ministeritason valtuuskunta sekä komission edustaja.

▼B

Ministeritason sekakomitean kokoukset valmistellaan sekakomiteassa korkeiden virkamiesten tasolla. Sekakomitea käsittelee korkeiden virkamiesten tasolla ennakolta kaikki ministeritason sekakomitean kokouksen esityslistaehdotuksen kohdat ja pyrkii saamaan omalla tasollaan aikaan ratkaisun. Tarvittaessa nämä asiakohdat annetaan sekakomitean käsiteltäväksi ministeritasolla.

6 artikla

Puheenjohtaja laatii kutakin kokousta varten esityslistaehdotuksen. Esityslistaehdotuksessa on oltava mukana se asia, jonka vuoksi kokousta on pyydetty pidettäväksi 4 artiklan mukaisesti. Kokouskutsu ja esityslistaehdotus lähetetään 9 artiklassa mainituille vastaanottajille hyvissä ajoin ennen kokousta. Esityslistan liitteenä on oltava kaikki tarvittavat työskentelyasiakirjat.

Sekakomitea hyväksyy esistyslistan yksimielisesti kunkin kokouksen alussa ja se voi yksimielisesti ottaa muun kuin esityslistaehdotuksessa olevan asian ottamisen esityslistalle, sanotun kuitenkaan vaikuttamatta sopimuksen 4 artiklassa määrättyihin Islannin ja Norjan oikeuksiin. Yhdistynyttä kuningaskuntaa ja Irlantia edustavien valtuuskuntien vastaan äänestäminen ei ole este yksimieliselle päätökselle, joka vaaditaan sellaisen asian ottamiseksi esityslistalle, joka koskee sopimuksen 1 artiklassa tarkoitettua alaa, johon kyseiset valtiot eivät osallistu.

7 artikla

Sekakomitean työskentelyasiakirjat laaditaan neuvoston kielillä, jollei sekakomitea yksimielisesti toisin päätä.

8 artikla

Neuvoston pääsihteeristö laatii kustakin ministeritason sekakomitean kokouksesta puheenjohtajan vastuulla pöytäkirjan, joka toimitetaan valtuuskunnille.

Pöytäkirja sisältää yleensä kunkin esityslistalla olevan asian osalta

— tiedot sekakomitean käsiteltäväksi saatetuista asiakirjoista,

— sekakomitean tekemät päätelmät ja päätökset,

— lausumat, jotka jokin valtuuskunta on pyytänyt merkittäväksi pöytäkirjaan.

Jokainen valtuuskunta voi pyytää, että jonkin esityslistan kohdan osalta pöytäkirjaan merkitään yksityiskohtaisempia tietoja.

Sekakomitea hyväksyy pöytäkirjan yksimielisesti. Sekakomitea voi käyttää kirjallista menettelyä.

9 artikla

Tämän työjärjestyksen mukaiset puheenjohtajan tiedonannot lähetetään Islannin ja Norjan edustustoille Euroopan unionissa, Euroopan unionin jäsenvaltioiden edustustoille sekä komissiolle.

Sekakomitealle osoitettava kirjeenvaihto lähetetään sen puheenjohtajalle neuvoston pääsihteeristön osoitteeseen (Euroopan unionin neuvosto, Rue de la Loi/Wetstraat 175, B-1048 Bryssel).

10 artikla

Yleisön sekakomitealle esittämien pyyntöjen, jotka koskevat komitean asiakirjoihin tutustumista, yksityiskohtaiset käsittelysäännöt ovat samat kuin ne, jotka neuvosto on vahvistanut omien asiakirjojensa osalta.

11 artikla

Sekakomitean sihteeristönä toimii neuvoston pääsihteeristö.

12 artikla

Asioiden käsittely sekakomiteassa kuuluu salassapitovelvollisuuden piiriin, jollei sekakomitea päätä toisin.

Neuvoston pääsihteeristössä sovellettavia luottamuksellisten tietojen suojaamista koskevia neuvoston toimenpidesääntöjä sovelletaan myös sekakomitean käyttämien luottamuksellisten tietojen suojaamiseen.

13 artikla

Jos sekakomitean käsiteltäväksi annetaan sopimuksen 8 artiklan 4 kohtaan perustuva ilmoitus, on sekakomitean päätös sopimuksen jatkamisesta tehtävä yksimielisesti.

Jos sopimuksen päättyminen johtuu siitä, että säädöstä tai toimenpidettä, jota ei sovelleta Irlantiin ja Yhdistyneeseen kuningaskuntaan tai jompaankumpaan näistä valtioista, ei hyväksytä, niiden edustajien vastaan äänestäminen ei ole este yksimieliselle päätökselle.

14 artikla

Jos sekakomitean käsiteltäväksi on annettu erimielisyys sopimuksen 11 artiklan määräysten mukaisesti, erimielisyys otetaan ministeritason sekakomitean esityslistaehdotukseen.

Sekakomitea tekee päätöksensä erimielisyyksien ratkaisemisesta yksimielisesti.

Jos ratkaistavana on erimielisyys, joka koskee sellaisen määräyksen tulkintaa tai soveltamista, jota ei sovelleta Irlantiin ja Yhdistyneeseen kuningaskuntaan tai jompaankumpaan näistä valtioista, niiden edustajien äänestäminen vastaan ei ole este yksimieliselle päätökselle.

15 artikla

Menettelytapakysymyksiä koskevat sekakomitean päätökset tehdään sekakomitean valtuuskuntien enemmistöllä lukuun ottamatta päätöksiä, joita varten tässä työjärjestyksessä edellytetään yksimielisyyttä.

Tähän työjärjestykseen tehtävät muutokset on hyväksyttävä yksimielisesti ministeritason sekakomiteassa.

16 artikla

Tämä päätös tulee voimaan päivänä, jona se tehdään.

17 artikla

Tämä päätös julkaistaan Euroopan yhteisöjen virallisessa lehdessä. Islanti ja Norja vastaavat päätöksen virallisesta julkaisemisesta maassaan.

1. Kaikkien sekakomitean jäsenten yhteinen lausuma työjärjestyksen 4 artiklasta: ”Jos Euroopan unionin neuvosto aikoo tehdä sopimuksen 8 artiklan 1 kohdassa tarkoitetun päätöksen, joka koskee uusien sitovien säädösten tai toimenpiteiden hyväksymistä ja joka poikkeaa olennaisesti sekakomitean samoja säädöksiä tai toimenpiteitä koskevasta yleisestä näkemyksestä, sekakomitean kutsutaan pääsääntöisesti koolle ennen kyseisen päätöksen tekemistä keskustelemaan suunnitelluista muutoksista sopimuksen 4 artiklan mukaisesti.”